治中國史者不可不讀《資治通鑒》，讀《通鑒》者不可不曉“通鑒學”
卓識洞見，博深而切明，示後學治史之津梁。
本書為近代“通鑒學”集大成之作。作者先上溯編年體史書之源，進述《通鑒》之編纂經過、助修諸人與編集程法，再論《通鑒》之史源、史學、書法，及其枝屬與後繼。＊後，在全面總結《通鑒》得失的基礎上，提出編年史改造方案。作者既存舊學之根底，而無其偏狹迂執，又得新學之神髓，而未嘗苛求古人。全書述論精到，不拘囿固見，不強辟新說，多為史家持正之談。
《資治通鑒》博大精深，嗣左氏而超荀、袁，其足為史家專門之學，無異辭矣。乃吾觀溫公表上是書，其言抑何儼恪祗畏，而無一毫稍自尊異之心也。 《史記》之作也，太史公以為孔子卒後五百歲乃有是書，又欲藏之名山，傳之其人，通邑大都。《通鑒》無之，則謙於《史記》也。 《漢書》之成也，班掾自贊其書，有“窮人理，該萬方，緯六經，綴道綱”之語，彼雖約指十《志》之所包，自負頗亦不淺。《通鑒》無之，則謙於《漢書》也。乃至歐公《五代史》，其言亦複沾沾自喜，既已自擬《春秋》矣，又使門人作注以寄其筆削之傳；為例遠謝乎《史》《漢》，而抗心乃過乎馬、班。反觀溫公所以自道，不過曰“臣之精力，盡於此書”而已；又懼好之者忽而不察也，則又坦然以自陳曰“其間抵牾，不敢自保”。其言卑謹，若將辟門以待後賢之糾其闕者，是非惟歐公無是言，蓋班亦無是言，馬亦無是言也。夫以不世出之巨編而？謙若此，是豈不足以深求其故乎！